**Jussi Tapio Timonen** (15. helmikuuta 1949 Tohmajärvi – 16. toukokuuta 2018 Jyväskylä) oli suomalainen fyysikko ja soveltavan fysiikan tutkija, joka toimi Jyväskylän yliopiston professorina. 

Timonen kirjoitti ylioppilaaksi Joensuun lyseosta 1968. Hän opiskeli Helsingin yliopistossa vuodesta 1968 lähtien, josta valmistui filosofian kandidaatiksi ja lisensiaatiksi (FK 1975, FL 1978). Tohtoritutkinnon hän suoritti Jyväskylän yliopistolle (FT 1980). Hänen englanninkielinen artikkeliväitöskirjansa (1980) tarkasteli epälineaarisia systeemejä. Siihen liittyvää tutkimustyötä hän teki Pohjoismaiden yhteisessä teoreettisen fysiikan tutkimuskeskuksessa Norditassa (Kööpenhamina, 1977-1979) yhdessä brittitutkijoiden kanssa. Väitöskirja oli otsikoitu *Dynamics and statistical mechanics of non-linear systems*. Ennen professuuriaan hän oli Jyväskylän yliopiston fysiikan dosentti (1987–1997).

Timonen työskenteli Helsingin yliopiston teoreettisen fysiikan laitoksen assistenttina ja amanuenssina 1974–1975. Valmistuttuaan hän siirtyi Jyväskylän yliopistolle, jossa toimi teoreettisen fysiikan assistenttina 1975–1978 ja yliassistenttina 1978–1996. Tänä aikana hän toimi eri otteissa Helsingin yliopiston teoreettisen fysiikan tutkimuslaitoksen tutkijana ja Suomen akatemian varttuneena tieteenharjoittajana sekä hoiti tilapäisesti Jyväskylän yliopiston fysiikan laitoksen apulaisprofessorin ja professorin virkoja. Hän oli vieraileva tutkija Kööpenhaminassa (Nordita) 1977–1979 ja 1982 sekä Manchesterin yliopistossa (visiting fellow of the Royal Society, UMIST) 1987–1988. Hän oli Jyväskylän yliopiston soveltavan luonnontieteen instituutin (CASAT) tieteellinen johtaja 1993–1995. Jyväskylän yliopiston fysiikan Fysiikan professori Timosesta tuli vuonna 1997. Vuonna 2002 hän oli vierailevana tutkijana Amsterdamissa (Vrije Universiteit Amsterdam), Manchesterissa (UMIST), Yhdysvalloissa (Los Alamos National Laboratory ja Washingtonin yliopisto, Seattle).

Timonen teki sekä fysiikan perustutkimusta että sovelsi tieteellistä osaamistaan ja erinomaista fysikaalisten ilmiöiden analysointikykyään hyvin monipuolisesti ja rohkeasti kokeillen eri tieteenalojen tarpeisiin. Tutkimuskohteina oli erilaisia ongelmia niin teoreettisen fysiikan piiristä kuin biologian solutason mekanismienkin parista. Fysiikkaa Timonen sovelsi yhtä hyvin metsäteollisuuden, lääketieteen, biologian kuin ydinvoimaturvallisuuden tarpeisiin. Hänellä oli monipuolinen yhteistyöverkosto. Hänen kykyään hankkia rahoitusta tutkimusprojekteihin on luonnehdittu ilmiömäiseksi. Hän oli hankkimassa esimerkiksi pääosin Euroopan aluekehitysrahaston rahoittamaa röntgensäteilyä käyttävää tomografialaitteistoa Jyväskylän yliopistolle (2009). Professori Timonen oli mukana ainakin yhdessä patentissa, joka liittyy luuston rakenteen ja sen poikkeamien non-invansiivisen tutkimusmenetelmään ultraäänellä. Menetelmä on lisensioitu käyttöön myös Suomessa.

Professori Timonen sai monia tunnustuksia osaamisestaan. Hän oli Suomalaisen Tiedeakatemiann jäsen vuodesta 2007. Lisäksi hän sai esimerkiksi Jyväskylän yliopistosäätiön yhteistyöpalkinnon (2010) ja innovaatiopalkinnon (2015).

Lähteet
-------

1. 1 2 3 4 5  Jukka Maalampi, Maija Vihinen-Ranta, Markku Kataja: Jussi Timonen 1949–2018. Fysiikan professori  30.6.2018. Helsingin Sanomat, hs.fi. Viitattu 13.1.2018.
2. 1 2 3 4 5  *Suomen professorit 1640–2007*, Professoriliitto, 2008 (ISBN 978-952-99281-1-8 ja 978-952-99281-2-5, viitattu 13 tammikuuta 2019), s. 744View and modify data on Wikidata
3. 1 2 3  Anna-Maija Tuuliainen: Fysiikasta tuli työ ja harrastus *Tiedonjyvä, Jyväskylän yliopiston lehti, 2/2011, s. 16 (Professori esittelyssä)*.  2011. Jyväskylän yliopisto via docplayer.fi. Viitattu 13.1.2018.
4. ↑  Jussi Timonen: Dynamics and statistical mechanics of non-linear systems (PhD thesis, ISBN 951-678-367-8 (nidottu); julkaistu sarjassa Research report / University of Jyväskylä. Department of Physics, ISSN 0075-465X; no. 1980, 8)  1980. Jyväskylän yliopisto (teostiedot via kansalliskirjasto.finna.fi).  Arkistoitu 13.1.2019. Viitattu 13.1.2018.
5. ↑  Jyväskylän yliopistolle tomografialaitteisto  8.7.2009. Yleisradio, yle.fi. Viitattu 13.1.2018.
6. ↑  Nanotiedekeskukselle miljoonarahoitus  20.10.2009. Yleisradio, yle.fi. Viitattu 13.1.2018.
7. ↑  A method for non-invasive investigation of bones (DE60228310D1) Google, google.com. Viitattu 13.1.2018. (englanniksi)
8. ↑  Uudet jäsenet, vuosi 2007  2018. Suomalainen Tiedeakatemia, acadsci.fi. Viitattu 13.1.2019.
9. ↑  Yritysyhteistyöpalkinto jyvaskylanyliopistosaatio.fi. Viitattu 13.1.2018.
10. ↑  Tunnustuksia tieteen ja opetuksen ansioista (pdf) *Tiedonjyvä, Jyväskylän yliopiston lehti, 1/2015, s. 4*.  2011. Jyväskylän yliopisto via docplayer.fi. Viitattu 13.1.2018.

Aiheesta muualla
----------------

* Jussi Timosen julkaisuja ja viittauksia Google Scholarissa (englanniksi) (google.com)
* Jussi Timosen julkaisuja 2010-luvulta (jyu.fi)
* Protein Diffusion in Mammalian Cell Cytoplasm (Thomas Kühn, Teemu O. Ihalainen, Jari Hyväluoma, Nicolas Dross, Sami F. Willman, Jörg Langowski, Maija Vihinen-Ranta, Jussi Timonen (englanniksi) (plos.org)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Tieteilijät | 
* ORCID
* zbMATH

 |

 |